BLANCHA Dei gratia Francorum Regina, vniuersis ad quos præsentes litteræ peruenerint, salutem. Notum facimus, quod cum contentio esset inter Religiosos viros Abbatem Cluniacensem ex vna parte,  Abbatem  Conuentum S. Genouefæ Paris. ex altera, super quadam domo sita in censiua dictorum Abbatis  Conuentus sanctæ Genouefæ, quam Magister Petrus de S. Hypolito emerat ab Archid. Carnot. fratribus prioris sancti Martini e Campis Paris.  super pensionibus temporis præteriti, ac iniuriis illatis præfato Abbati Cluniac. vt dicebat,  fratrib. suis, ab Abbate  Conuentu supradictis. Nos dictum Abbatem Cluniacensem rogauimus, vt dictas iniurias  pensiones eisdem Abbati  Conuentui sancti Genouefæ remitteret, ac domum prædictam cum pertinentiis suis ab ipsis reciperet tali modo, quod eam infra annum  diem extra manum suam nomine venditionis poneret,  quod in manu mortua remanere nō posset. Idem vero Abbas Cluniacens. nostris precib. inclinatus, omnes iniurias, pensiones,  etiam damna omnia quæ propter hoc se sustinuisse dicebat, eisdem Abbati  Conuentui remisit liberaliter  libenter, ac domum prædictam cum pertinentiis suis a dictis Abbate  Conuentu sanctæ Genouefæ modo supradicto recepit, asserens se nolle quod super his de cætero aliqua quæstio moueretur. Promisit etiam se procuraturum, quod Conuentus suus Cluniacensis litteras suas dabit eisdem de ratihabitione prædictorum. Nos vero in testimonium præmissorum ad petitionem partium sigillum nostrum præsentibus litteris duximus apponendum. Actum apud Pontisaram, anno Domini M. CC. XLIX. mense Augusti.